
2. PIELIKUMS
iepirkuma nolikumam
identifikācijas Nr. DVP 2026/138
LĪGUMS 
par pasākuma “Muzikālais augusts” tehniskais nodrošinājums, apskaņošana un apgaismošana 
Līguma parakstīšanas datums ir pēdējā pievienota
droša elektroniskā paraksta un tā laika zīmoga datums
Daugavpils valstspilsētas pašvaldības iestāde “Vienības nams”, reģistrācijas Nr. 90000077556, juridiskā adrese: Rīgas iela 22A, Daugavpils, LV-5401, Latvija, (turpmāk – Pakalpojuma saņēmējs), tās _________ personā, kura rīkojas uz iestādes Nolikuma pamata, no vienas puses, 
__________, reģ.Nr.________, juridiskā adrese: ____________, (turpmāk – Pakalpojuma sniedzējs), tās valdes locekļa ________ personā, no otras puses, abi kopā turpmāk saukti Puses vai katrs atsevišķi saukts Puse,
pamatojoties uz Daugavpils valstspilsētas pašvaldības iepirkuma komisijas 2026.gada __._________ lēmumu (iepirkumu komisijas sēdes protokols Nr.____) iepirkuma “Pasākuma “Muzikālais augusts” tehniskais nodrošinājums, apskaņošana un apgaismošana”, identifikācijas Nr. DVP 2026/138, noslēdza sekojošu līgumu, turpmāk saukts Līgums:
1. Līguma priekšmets
1.1. Pakalpojuma saņēmējs uzdod un Pakalpojuma sniedzējs uzņemas nodrošināt _________________ (turpmāk  – Pakalpojums) saskaņā ar šī Līguma noteikumiem, tehnisko specifikāciju un Pakalpojuma sniedzēja konkursam iesniegto piedāvājumu (pielikumā), kas ir Līguma neatņemama sastāvdaļa.
1.2. Pakalpojums tiek sniegts Daugavpils valstspilsētas administratīvajā teritorijā, Līguma tehniskajā specifikācijā norādītajās vietās (turpmāk – Objekti).
1.3. Pakalpojums sevī ietver visus Līgumā, Līguma pielikumos noteiktos Pakalpojuma nodrošināšanai nepieciešamos ierīkošanas darbus, apkalpošanas, iekārtu un citas ar Pakalpojuma sniegšanu saistītās izmaksas, kuras izriet no Līguma, Līguma pielikumiem un spēkā esošajiem normatīvajiem aktiem.
1.4. Pakalpojums tiek sniegts, nodrošinot tā savlaicīgu izpildi un Pakalpojuma saņēmēja noteiktajām prasībām atbilstošu kvalitāti. 
1.5. Pakalpojuma sniedzējs, parakstot Līgumu, apliecina, ka tam un Līguma izpildē piesaistītajam personālam ir visas nepieciešamās zināšanas, prasmes un atļaujas Pakalpojuma nodrošināšanai un saistībā ar Pakalpojuma realizāciju viss ir saprotams un nav nekādu neskaidrību. 
1.6. Pakalpojuma sniedzējs apliecina, ka ir atbildīgs par Pakalpojuma sniegšanas procesā pielietoto iekārtu un rīku kvalitāti. Pakalpojuma sniedzējs ir atbildīgs par to, lai visas iekārtas un rīki tiktu izmantoti un uzstādīti saskaņā ar ražotāja noteiktajiem izmantošanas un uzstādīšanas noteikumiem un iepirkuma Nolikuma nosacījumiem.
2. Līguma summa, pakalpojuma nodošanas un apmaksas kārtība
2.1. Līguma summa par Pakalpojumu ir ________ euro (_________) bez pievienotās vērtības nodokļa (PVN). PVN tiek samaksāts normatīvajos aktos noteiktajā kārtībā.
2.2. Līguma summā ir ietvertas visas tiešās un netiešās izmaksas un izdevumi, kas saistīti ar Pakalpojuma izpildi, tajā skaitā tehniskā aprīkojuma, personāla, transporta un administratīvie izdevumi, nodokļi (izņemot pievienotās vērtības nodokli), nodevas un citi maksājumi.
2.3. Līguma summa paliek nemainīga visā Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Līguma summas paaugstināšanai vai Pakalpojuma satura maiņai, vai Līguma vienpusējai izbeigšanai.
2.4. Pakalpojums (ja paredzēti vairāki pakalpojumi, tad katrs pakalpojums) tiek pieņemts ar Pušu parakstītu Pakalpojuma nodošanas-pieņemšanas aktu (turpmāk tekstā – Akts). Pakalpojuma sniedzējs sagatavo un iesniedz Pakalpojuma saņēmējam Aktu 10 (desmit) dienu laikā pēc Pakalpojuma izpildes. Aktā tiek norādīta ar Pakalpojuma izpildi saistītā informācija. 
2.5. Vienlaicīgi ar Aktu, Pakalpojuma sniedzējs iesniedz Pakalpojuma saņēmējam rēķinu. Rēķinu izraksta Daugavpils valstspilsētas pašvaldībai, bet adresē Pakalpojuma saņēmējam. Pakalpojuma saņēmējs pieņem strukturētu elektronisko rēķinu Grāmatvedības likuma izpratnē (turpmāk – E-rēķins). E-rēķins tiek uzskatīts par saņemtu brīdī, kad Pakalpojuma sniedzējs to nosūtījis uz Pakalpojuma saņēmēja norādīto e-adresi: ___________.
2.6. Pakalpojuma saņēmējs pēc Akta un E-rēķina saņemšanas 10 (desmit) dienu laikā pārbauda sniegtā Pakalpojuma atbilstību un pārliecinās, ka sniegtais Pakalpojums ir izpildīts atbilstošā kvalitātē, saskaņā ar Līguma noteikumiem, konkursa tehnisko specifikāciju un Pakalpojuma sniedzēja tehnisko un finanšu piedāvājumu. Pakalpojuma saņēmējs paraksta aktu vai sniedz iebildumus par izpildītā Pakalpojuma atbilstību un kvalitāti ne vēlāk kā 10 (desmit) dienu laikā pēc Akta saņemšanas no Pakalpojuma sniedzēja.
2.7. Ja Pakalpojuma saņēmēja atbildīgie pārstāvji konstatē, ka Pakalpojuma sniedzējs nav nodrošinājis kādu no tehniskajā piedāvājumā norādītajām tehniskajām ierīcēm vai uzdevumiem, veicot galīgo norēķinu, Pakalpojuma saņēmējs pieprasa samazināt Līguma kopējo summu par neizpildītā Pakalpojuma daļu. Par katru gadījumu Pakalpojuma saņēmēja atbildīgie pārstāvji sastāda attiecīgu aktu.
2.8. Ja Pakalpojuma saņēmējam rodas pretenzijas par E-rēķinā norādītās summas pamatotību, Pakalpojuma sniegšanas kvalitāti vai saistību neizpildi vai nepienācīgu izpildi, tam ir tiesības saskaņā ar Līguma 2.6.punktu rakstiski iesniegt Pakalpojuma sniedzējam motivētu pretenziju un neapmaksāt E-rēķinu līdz brīdim, kamēr pretenzijā norādītais nav Pušu savstarpēji atrisināts. Ja Pakalpojuma saņēmējs ir iesniedzis rakstisku pretenziju, tad Pakalpojuma sniedzējam nav tiesību piemērot līgumsodu par maksājuma nokavējumu vai vienpusēji atkāpties no Līguma izpildes līdz strīda atrisināšanai starp Pusēm.  
2.9. Pakalpojuma saņēmējs samaksā Līguma summu uz Pakalpojuma sniedzēja E-rēķinā norādīto bankas norēķinu kontu 30 (trīsdesmit) kalendāro dienu laikā pēc Akta parakstīšanas. 
2.10. Par samaksas dienu tiek uzskatīta diena, kad Pakalpojuma saņēmējs veicis Līgumā noteiktās Līguma summas pārskaitījumu uz Pakalpojuma sniedzēja norēķinu kontu.
3. Līguma izpildes termiņš
3.1. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei. 
3.2. Līguma izpildes termiņš ir no 2026.gada __._____ līdz 2026.gada __._____.
3.3. Līguma izpildes vieta – atbilstoši tehniskās specifikācijas nosacījumiem un Pakalpojuma saņēmēja norādījumiem.
4. Pušu tiesības un pienākumi
4.1.  Pakalpojuma sniedzēja pienākumi:
4.1.1. sniegt Pakalpojumu augstā kvalitātē un atbilstoši Līguma, Līguma pielikumu un spēkā esošo normatīvo aktu prasībām;
4.1.2. nodrošināt, ka tā personālam, it īpaši tiem darbiniekiem, kuri strādā augstumā un kuri ir pakļauti elektrotraumu gūšanas riskam, ir nepieciešamās atļaujas.
4.1.3. nodrošināt autortiesību ievērošanu, saņemot atļauju un vajadzības gadījumā noslēdzot līgumu ar Latvijas Izpildītāju un producentu apvienību (LaIPA);
4.1.4. savlaicīgi veikt Pakalpojuma nodrošināšanai nepieciešamo iekārtu piegādi,  uzstādīšanu, apkalpošanu un demontāžu Objektos atbilstoši Pakalpojuma saņēmēja norādījumiem;
4.1.5. nodrošināt iekārtu atbilstību tehniskajam piedāvājumam, tehniskajām un ekspluatācijas prasībām; 
4.1.6. veikt iekārtu noregulēšanu;
4.1.7. nodrošināt kvalitatīvu un vienmērīgu apskaņošanu visā skatītāju laukumā; 
4.1.8. nodrošināt mākslinieku raideru precīzu un kvalitatīvu izpildi;
4.1.9. nodrošināt komutāciju skaņas iekārtām; 
4.1.10. nodrošināt iekārtu nepārtrauktu apkalpošanu un ekspluatāciju mēģinājuma un pasākuma laikā;
4.1.11. izvietot un uzstādīt iekārtas atbilstoši ugunsdzēsības un darba drošības normām un tā, lai netiktu apdraudēti skatītāji un dalībnieki;
4.1.12. nodrošināt uzstādīto iekārtu apsardzi;
4.1.13. pēc iepriekšēja pieprasījuma no Pakalpojuma saņēmēja sniegt Pakalpojuma saņēmējam nepieciešamo informāciju par Pakalpojuma izpildes gaitu;
4.1.14. savlaicīgi izskatīt visus no Pakalpojuma saņēmēja saņemtos sarakstes dokumentus un, ja dokumentā tieši norādīts, nekavējoties sniegt atbildes;
4.1.15. nekavējoties brīdināt Pakalpojuma saņēmēju par neparedzētiem apstākļiem, kādi radušies no Pakalpojuma sniedzēja neatkarīgu iemeslu dēļ un kuru dēļ var tikt traucēta Līguma izpilde;
4.1.16. veikt citus šajā Līgumā, Līguma pielikumos vai spēkā esošajos normatīvajos aktos noteiktos pienākumus.
4.2.  Pakalpojuma sniedzēja tiesības:
4.2.1. saņemt samaksu par atbilstoši izpildītu Pakalpojumu;
4.2.2. iegūt vai saņemt trešo personu uz Līguma izpildi attiecināmu informāciju;
4.2.3. pieprasīt no Pakalpojuma saņēmēja Līguma izpildei nepieciešamo informāciju vai dokumentāciju;
4.2.4. izmantot citas šajā Līgumā, Līguma pielikumos vai spēkā esošajos normatīvajos aktos noteiktās tiesības.
4.3.  Pakalpojuma saņēmēja pienākumi:
4.3.1. pēc iepriekšēja pieprasījuma no Pakalpojuma sniedzēja sniegt Pakalpojuma sniedzējam nepieciešamo informāciju, ja tas Pakalpojuma sniedzējam nepieciešams Pakalpojuma ierīkošanai un nodrošināšanai;
4.3.2. savlaicīgi un Līgumā noteiktā kārtībā izskatīt visus no Pakalpojuma sniedzēja saņemtos sarakstes dokumentus un, ja dokumentā tieši norādīts, sniegt atbildes;
4.3.3. segt izdevumus, kas saistīti ar patērēto elektroenerģiju;
4.3.4. nekavējoties brīdināt Pakalpojuma sniedzēju par neparedzētiem apstākļiem, kādi radušies no Pakalpojuma saņēmēja neatkarīgu iemeslu dēļ un kuru dēļ var tikt traucēta Līguma izpilde;
4.3.5. veikt samaksu par atbilstoša Pakalpojuma saņemšanu;
4.3.6. veikt citus šajā Līgumā, Līguma pielikumos vai spēkā esošajos normatīvajos aktos noteiktos pienākumus.
4.4.  Pakalpojuma saņēmēja tiesības:
4.4.1. jebkurā Līguma darbības brīdī veikt Pakalpojuma pārbaudi, lai pārliecinātos par tā atbilstību Līgumam, Līguma pielikumiem vai spēkā esošajiem normatīvajiem aktiem. Pārbaudes var veikt pats Pakalpojuma saņēmējs vai tā pilnvarota persona vai eksperts;
4.4.2. iegūt vai saņemt trešo personu uz Līguma izpildi attiecināmu informāciju;
4.4.3. pieprasīt no Pakalpojuma sniedzēja Līguma izpildei nepieciešamo informāciju vai dokumentāciju;
4.4.4. izmantot citas šajā Līgumā, Līguma pielikumos vai spēkā esošajos normatīvajos aktos noteiktās tiesības.
5. Apakšuzņēmēju un personāla nomaiņas un iesaistes kārtība
5.1. Pakalpojuma sniedzējs iesaista līguma izpildē konkursa piedāvājumā norādītos apakšuzņēmējus un speciālistus un nodot tiem konkursa piedāvājumā norādīto pakalpojuma daļas izpildi.
5.2. Pakalpojuma sniedzējs nav tiesīgs bez saskaņošanas ar Pakalpojuma saņēmēju veikt piedāvājumā norādītā personāla un apakšuzņēmēju nomaiņu. 
5.3. Pakalpojuma sniedzējam ir pienākums saskaņot ar Pakalpojuma saņēmēju papildu vadošā personāla iesaistīšanu iepirkuma līguma izpildē.
5.4. Pakalpojuma saņēmējs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
5.5. Pakalpojuma saņēmējs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
5.5.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
5.5.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
5.5.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
5.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.6. Pakalpojuma saņēmējs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.7. Pakalpojuma saņēmējs pieņem lēmumu atļaut vai atteikt Pakalpojuma sniedzēja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
5.8. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Pakalpojuma sniedzējs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Pakalpojuma sniedzējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts  pakalpojumu sniegšanā.
5.9. Pakalpojuma sniedzējs ir atbildīgs par pakalpojumiem, ko veic tā Apakšuzņēmēji un apakšuzņēmēju apakšuzņēmēji.
6. Līgumsodi
6.1. Ja Pakalpojuma saņēmējs bez pamatojuma neveic maksājumu Līgumā noteiktajā termiņā, tad Pakalpojuma sniedzējs ir tiesīgs piemērot līgumsodu 0,2 % (nulle komats divi procenti) apmērā no neveiktā maksājuma par katru kavējuma dienu, bet kopsummā ne vairāk kā 10 % (desmit procenti) no neveiktā maksājuma summas.
6.2. Gadījumā, ja Pakalpojuma sniedzējs atsakās sniegt Pakalpojumu, Pakalpojuma saņēmējs piemēro līgumsodu 100 % (simts procenti) apmērā no Līguma summas.
6.3. Ja Pakalpojuma sniedzējs kavē montāžas termiņu Objektā (vai kādā no Objektiem), tad Pakalpojuma saņēmējs ir tiesīgs piemērot līgumsodu 0,2 % (nulle komats divi procenti) apmērā no Līguma cenas daļas konkrētam objektam par katru kavējuma stundu, bet kopsummā ne vairāk kā 10 % (desmit procenti) no Līguma cenas.
6.4. Ja Pakalpojuma sniedzējs nepamatoti pārtrauc Pakalpojuma sniegšanu kopumā vai konkrētā Objektā, tad Pakalpojuma saņēmējs ir tiesīgs piemērot līgumsodu 0,2 % (nulle komats divi procenti) apmērā no Līguma cenas par katru kavējuma stundu kopumā vai konkrētam Objektam, bet kopsummā ne vairāk kā 10 % (desmit procenti) no Līguma cenas.
6.5. Ja Pakalpojuma sniedzējs Līgumā noteiktajā termiņā neiesniedz vai neuztur spēkā Līgumā noteikto Līguma saistību izpildes nodrošinājumu, tad Pakalpojuma saņēmējs ir tiesīgs piemērot līgumsodu 0,5 % (nulle komats pieci procenti) apmērā no Līguma cenas par katru kavējuma dienu, bet kopsummā ne vairāk kā 10 % (desmit procenti) no Līguma cenas.
6.6. Ja Pakalpojuma sniedzējs bez saskaņošanas ar Pakalpojuma saņēmēju nomaina Līguma pielikumos norādīto apakšuzņēmēju vai bez saskaņošanas ar Pakalpojuma saņēmēju iesaista jaunu apakšuzņēmēju, tad Pakalpojuma saņēmējs ir tiesīgs piemērot līgumsodu līdz 10 (desmit procentiem) no līguma cenas par katru konstatēto pārkāpumu.
6.7. Ja Pakalpojuma sniedzējs nepilda/neievēro, vai acīmredzami nekvalitatīvi izpilda citus Pakalpojuma sniedzēja šajā līgumā noteiktos pienākumus, kas ir ietekmējis pakalpojuma kvalitāti vai izpildes laiku, tad Pakalpojuma saņēmējs ir tiesīgs piemērot līgumsodu 500,00 EUR (pieci simts euro 00 centi) apmērā par katru konstatēto pārkāpumu. 
6.8. Ja Pakalpojuma sniedzējs Pakalpojuma saņēmēja noteiktajā termiņā nemaksā līgumsodu, tad Pakalpojuma saņēmējs to atskaita no paredzētā maksājuma Pakalpojuma sniedzējam vai ietur to no Līguma saistību izpildes nodrošinājuma paziņojot par to Pakalpojuma sniedzējam.
6.9. Līgumsoda samaksa neatbrīvo Puses no pienākuma pildīt Līgumā noteiktās saistības.
6.10. Līgumsodu kopējā vērtība (neskaitot līgumsodus par saistību neizpildīšanu noteiktajā termiņā), nedrīkst pārsniegt 10 % (desmit procenti) no Līguma cenas, izņemot līguma 6.2.punktā noteikto gadījumu.
6.11. Līgumsodu kopējā vērtība par saistību neizpildīšanu noteiktajā termiņā nedrīkst pārsniegt 10 % (desmit procenti) no Līguma cenas.
8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
8.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
8.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.
9. Līguma grozīšana un atkāpšanās no Līguma izpildes
9.1. Līgumu var grozīt tikai Līgumā noteiktajos gadījumos saskaņā ar spēkā esošajiem normatīvajiem aktiem.
9.2. Līgumcena saskaņā ar Publisko iepirkumu likuma 61.panta piekto daļu var tikt palielināta vai samazināta līdz 10 % (desmit procentiem), attiecīgi palielinot vai samazinot Pakalpojuma sniegšanas Objektu skaitu vai mainot Pakalpojuma sniegšanas tehniskos parametrus vai risinājumus Objektos.
9.3. Pakalpojuma saņēmējam ir tiesības nekavējoties vienpusēji atkāpties no Līguma izpildes, neatlīdzinot jebkāda veida zaudējumus sekojošos gadījumos:
9.3.1. Pakalpojuma sniedzējs kavē montāžas termiņu vai demontāžas kādā no Objektiem vairāk par 6 (sešām) stundām;
9.3.2. Pakalpojuma sniedzējs nepamatoti pārtrauc Pakalpojumu sniegšanu vai nesniedz Pakalpojumu kādā no Objektiem vairāk par 6 (sešām) stundām;
9.3.3. Pakalpojuma sniedzējs kavē Līguma saistību izpildes nodrošinājuma iesniegšanu vai tā uzturēšanu spēkā vairāk par 1 (vienu) dienu;
9.3.4. Pakalpojuma sniedzējs sistemātiski (vismaz 3 (trīs) secīgi gadījumi), skaitot no pirmā gadījuma konstatēšanas dienas) Pakalpojuma sniegšanā  nepilda/neievēro šajā punktā iepriekš neminētās Līguma, Līguma pielikumos vai spēkā esošu normatīvo aktos noteiktās prasības vai saistības;
9.3.5. Tiek konstatēts, ka Pakalpojuma sniedzējs nav spējīgs vai tiesīgs sniegt Pakalpojumus atbilstoši Līguma, Līguma pielikumu vai spēkā esošu normatīvo aktu prasībām;
9.3.6. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
9.3.7. Pakalpojuma sniedzējs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
9.3.8. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
9.4. Ja Pakalpojuma saņēmējs atkāpjas no Līguma izpildes Līguma 9.3.1.-9.3.6.apakšpunktos noteiktajos gadījumos, tad Pakalpojuma saņēmējam ir tiesības ieturēt līguma saistības izpildes nodrošinājumu pilnā apmērā.
10. Strīdu izskatīšanas kārtība
10.1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā. 
10.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.
11. Fizisko personu datu aizsardzība
11.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
11.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
11.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
11.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
11.5. Neskatoties uz iepriekš minēto, Pakalpojuma sniedzējs piekrīt, ka Pakalpojuma saņēmējs nodod no Pakalpojuma sniedzēja saņemtos fizisko personu datus trešajām personām, kas sniedz Pakalpojuma saņēmējam pakalpojumus un ar kurām Pakalpojuma saņēmējs sadarbojas tā darbības un šī Līguma izpildes nodrošināšanai.
11.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.
12. Citi noteikumi
12.1. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināma būtiskas informācijas izmaiņas, tad tā nekavējoties, ne vēlāk kā 1 (vienas) darba dienas laikā, rakstiski informē par to otru Pusi.
12.2. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
12.3. Līguma saistību izpildes nodrošināšanai Puses nosaka sekojošas kontaktpersonas:
12.3.1. no Pakalpojuma saņēmēja puses – ____, tālrunis: + 371 _____, e-pasta adrese: _______;
12.3.2. no Pakalpojuma sniedzēja puses – _______, tālrunis:  ______, e-pasta adrese: _____.
13. Līguma pielikumi 
13.1. 1.pielikums – Tehniskā specifikācija;
13.2. 2.pielikums – Pakalpojuma sniedzēja piedāvājums konkursā.
14. Pušu juridiskās adreses un rekvizīti
	Pakalpojuma saņēmējs: 
Daugavpils valstspilsētas pašvaldības
iestāde “Vienības nams”
Reģistrācijas Nr. 90000077556, 
Rīgas iela 22A, Daugavpils, LV-5401, Latvija
Iestādes vadītāja ___________
	Pakalpojuma sniedzējs:




Rekvizīti rēķinu izrakstīšanai:
Daugavpils valstspilsētas pašvaldība
Reģistrācijas Nr. 90000077325
PVN maksātāja Nr. LV90000077325
Juridiskā adrese Krišjāņa Valdemāra iela 1, Daugavpils,
Latvija, LV-5401
Valsts kase, 
n/k LV34TREL980200309200B, 
kods TRELLV2


Dokuments ir parakstīts ar drošu elektronisko parakstu un satur laika zīmogu

